Mannen som utløste den store striden om Tysklands nazi-fortid er død
Historikerstreit Torsdag døde historikeren Ernst Nolte (93), som utløste det som er kjent som en av de mest langvarige og forbitrede debattene i Tysklands moderne historie, melder Deutsche Welle. Med sitt essay «Fortiden, som ikke vil forsvinne» i storavisen Frankfurter Allgemeine Zeitung forårsaket han rabalder blant historikere i 1986, som siden er blitt kjent som «historikerstriden» (tysk «Historikerstreit»).I teksten argumenterte han for at Hitler og nazismen var Tysklands logiske reaksjon på den «eksistensielle trusselen» representert ved Den russiske revolusjon, og utløste en bølge av indignasjon fra venstresiden og store debatter blant historikere. «Fantes ikke Gulag-arkipelet før Auschwitz?» skrev han i essayet. «Var bolsjevikenes klassemord ikke den logiske og faktuelle forløperen til nazistenes "rasemord"? ... Hadde ikke Auschwitz kanskje sitt opphav i en fortid som ikke kunne forsvinne?» Hør Hitler småprate: Unikt lydopptak av Hitlers innestemmeDen omstridte historikeren havnet på nytt i sentrum for en bitter strid om Tysklands nazi-fortid i forbindelse med at han ble tildelt Konrad Adenauer-prisen for litteratur i år 2000. Nolte sa da blant annet at «vi bør ikke tro på at alle synspunkter som utgjør en motpol til nazistenes mål alltid er gode og riktige». – Fordi nazismen var den sterkeste av alle kreftene som gikk imot den bolsjevikiske bevegelse, som hadde utbredt jødisk støtte, så kan Hitler ha hatt rasjonelle grunner for sitt angrep på jødene, hevdet Nolte ifølge NTB. Filosofen Jürgen Habermas var en av Noltes største kritikere, og karakteriserte påstandene hans som revisjonistiske. Spiegel-utgiver Rudolf Augstein anklaget Nolte for å unnskylde borgerskapet, militæret og massemorderen Hitler. Flere historikere tok imidlertid Noltes parti, deriblant Michael Stürmer, som på det tidspunktet var rådgiveren til forbundskansler Helmut Kohl. På bare ett år publiserte debattantene over tusen avisinnlegg om Noltes påstander, omgangen med Holocaust og den tyske identitet etter nazistenes terrorregime. Fargenes betydning: Derfor var naziskjortene bruneNolte er også kjent for å ha publisert en rekke studier av fascisme og kommunisme, deriblant «Fascismens tre ansikter», «Tyskland og den kalde krigen» og «Den europeiske borgerkrigen 1917-1945: Nazisme og bolsjevisme». Han ble født i universitetsbyen Witten i 1923, og var sønn av den kjente folkerettsjuristen Georg Nolte. Han ble internasjonalt kjent med boken «Fascismen i sin epoke» i 1963. Nolte var professor i nyere historie ved Freie Universität i Berlin fra 1973 til 1991.
Den kontroversielle tyske historikeren Ernst Nolte (93) døde torsdag i Berlin etter kort tids sykdom. Han var en ledende figur i historikerstriden om Tysklands nazi-fortid.